section_heading: Moderna uporaba elektroničke pošte
paragraph_text: Elektronička pošta je veoma koristan i alat u poslovnom svijetu. Danas je praktički nemoguće zamisliti modernog menadžera koji ne koristi internet, a s time i e-poštu. Elektronička pošta u poslovnom svijetu koristi se za dogovaranje sastanaka, slanje dopisa i raznih dokumenata unutar poduzeća ili vanjskim suradnicima. Kako se mogu slati i datoteke raznih formata (multimedijalne datoteke), e-pošta se često koristi i kao sredstvo oglašavanja. Loša je strana slanje raznih oglasa koji stižu vrlo često i sadrže tzv. junk mail ili spam, beskorisnu poštu kao i onu koju dobivamo u stvarni poštanski pretinac, samo kod e-pošte postoji opasnost od računalnih virusa i sličnih sadržaja koji mogu nanijeti štetu.